***Приложение № 3***

***към Покана № 10-00-333/11.10.2019 г.***

**ДОГОВОР**

Днес .................. 2019 г., в гр. София, между следните страни:

1.  **„УНИВЕРСИТЕТСТКА СПЕЦИАЛИЗИРАНА БОЛНИЦА ЗА АКТИВНО ЛЕЧЕНИЕ ПО ОНКОЛОГИЯ” ЕАД (УСБАЛО ЕАД)** със седалище и адрес на управление: гр. София, п.к 1756, р-н „Студенски”, община Столична, ул.”Пловдивско поле” № 6, ЕИК № 000662776, представлявано от **д-р Стефан Константинов Константинов**, Изпълнителен директор и димитрина Христова – гравен счетоводител, наричана за краткост **“ВЪЗЛОЖИТЕЛ”** от една страна:

и

**2. ……………………………….**, ЕИК/ЕГН: ............................, със седалище и адрес на управление/с адрес:: ………………………………........................……..., представлявано от ………………………………………., д.е.с. и регистриран одитор, наричана за краткост **„ИЗПЪЛНИТЕЛ”**

се сключи настоящият договор за следното:

**I. ПРЕДМЕТ НА ДОГОВОРА**

**Чл. 1.** (1) ВЪЗЛОЖИТЕЛЯТ предлага, а ИЗПЪЛНИТЕЛЯТ приема да извърши независим финансов одит за 2019 г. на:

1. годишния индивидуален финансов отчет на УСБАЛО ЕАД;
2. годишния консолидиран финансов отчет на УСБАЛО ЕАД;
3. годишния индивидуален финансов отчет на НОМЦ ЕООД, изготвени в съответствие със Закона за независимия финансов одит и Националните счетоводни стандарти (НСС).

(2) Отговорен/ни за извършването на одита ще бъде регистрирания/ите одитор/и: ……………………………………………………….

**II. СРОК НА ДОГОВОРА**

**Чл. 2.** Дейността на ИЗПЪЛНИТЕЛЯ по този договор започва от датата на подписване на договора.

**Чл. 3.** ИЗПЪЛНИТЕЛЯТ се задължава да изготви окончателен одиторски доклад за отчетите по чл. 1, ал. 1 от настоящия договор и писмо до ръководството не по-рано от 30 дни от получаването на официално приетите отчети по чл. 1, ал. 1, представени заедно с Доклада за дейността и всяка друга информация, която органите за управление на дружеството представят към одитирания отчет, както и подписано представително писмо.

**IІІ. ПРАВА И ЗАДЪЛЖЕНИЯ НА СТРАНИТЕ**

**Чл. 4.** ВЪЗЛОЖИТЕЛЯТ се задължава:

1. Да предостави изготвените отчети по чл. 1, ал. 1 от този договор съобразно приложимите счетоводни стандарти и годишния доклад за дейността съгл. чл. 39 на Закона за счетоводството на ИЗПЪЛНИТЕЛЯ.
2. Да осигури на своя територия нормални условия за работа на ИЗПЪЛНИТЕЛЯ.
3. Да осигури достъп до всички данни и документи, необходими за извършването на одита.
4. Да осигури съдействието на всички служебни лица при изпълнението на предмета на договора от ИЗПЪЛНИТЕЛЯ, както и да осигури добросъвестното и своевременно предоставяне на необходимата информация.
5. Да не накърнява дълга на ИЗПЪЛНИТЕЛЯ да упражнява дейността си по съвест и разум.
6. Да заплати на ИЗПЪЛНИТЕЛЯ възнаграждението в сроковете и размерите определени с настоящия договор, независимо от вида на одиторския доклад.
7. Изготвянето и представянето на данъчни декларации е задължение на ВЪЗОЖИТЕЛЯ. И двете страни потвърждават, че българските данъчни органи имат право да направят свои проверки на всички данъчни декларации и първични документи, и че одиторското мнение по годишния индивидуален финансов отчет не представлява твърдение, че окончателният отчет и данъчните декларации, представени от ВЪЗЛОЖИТЕЛЯ , ще бъдат приети от данъчните органи.
8. ВЪЗЛОЖИТЕЛЯТ носи отговорност за воденето на точни и пълни счетоводни записи, за истинността на първичните счетоводни документи и за поддържането на надеждна система за вътрешен контрол и изготвянето на годишен индивидуален финансов отчет, в пълно съответствие с изискванията на приложимата счетоводна рамка. Отговорността за верността на информацията във финансовите отчети се носи от ръководството на Възложителя.
9. ВЪЗЛОЖИТЕЛЯТ е отговорен за откриването и предотвратяването на нередности, дължащи се на грешка или злоупотреби.
10. да предостави на ИЗПЪЛНИТЕЛЯ информация за плащанията и постъпленията над 30 000 лева в брой, съгласно изисквания на чл. 11а на ЗМИП.
11. да потвърди писменно всички изявления направени по време на одита под формата на „Представително писмо от ръководството” адресирано до одитора.

**Чл. 5.** ВЪЗЛОЖИТЕЛЯТ има право:

1. Да бъде текущо информиран за хода на проверката.
2. Да получи доклад с изразено одиторско мнение.
3. Да получи отделно писмо, в което да бъдат засегнати всички съществени слабости на системата за вътрешен контрол, счетоводната система, текущото счетоводно отчитане и съставянето на годишния индивидуален финансов отчет, ако такива са станали известни на ИЗПЪЛНИТЕЛЯ в хода на одита.
4. Да получи от ИЗПЪЛНИТЕЛЯ консултации по предмета на договора, свързани със съставянето на отчетите по чл. 1, ал. 1 от този договор.

**Чл. 6.** ИЗПЪЛНИТЕЛЯТ се задължава:

* 1. да извърши независим финансов одит на отчетите по чл. 1, ал. 1 от настоящия договор за 2019 г. на Възложителя в съответствие с Националните счетоводни стандарти (НСС) и Закона за независимия финансов одит. Изпълнителят носи отговорност за изготвянето и представянето на одиторските доклади.
  2. да пази в тайна информацията, която му е станала известна по повод проверката на отчетите по чл. 1, ал. 1 от този договор, да контролира работата на определените от него специалисти за извършване на проверката по чл.1. ВЪЗЛОЖИТИЛЯТ е запознат и приема, че одиторското досие е обект на преглед от лица, различни от ИЗПЪЛНИТЕЛЯТ и неговият екип, в рамките на контрола упражняван от ИДЕС и Комисията за публичен надзор над регистрираните одитори.
  3. да уведоми писмено ВЪЗЛОЖИТЕЛЯ за всички обстоятелства, които биха накърнили независимостта му при изпълнение на одит ангажимента и за предприетите предпазни мерки.
  4. при осъществяване на проверката по чл. 1 да съблюдава действащото законодателство. Да предостави на ВЪЗЛОЖИТЕЛЯ доклад съгласно Международните одиторски стандарти и чл. 51 от Закона за независимия финансов одит, с изразено независимо одиторско мнение върху отчетите по чл. 1, ал. 1 от настоящия договор.
  5. да изготви работна одиторска програма за проверка на отделните обекти на отчитане и съгласува с ВЪЗЛОЖИТЕЛЯ, възможните срокове за изпълнението й.
  6. след приключване на одита да представи Писмо до ръководството, в което да посочи всички констатирани пропуски, в системата на вътрешния контрол и системата на счетоводно отчитане, ако такива са му станали известни, при опазване на активите на дружеството, спазване на изискванията на Търговския закон, Закона за счетоводство, данъчното законодателство и нормативни актове специфични за дейността на ВЪЗЛОЖИТЕЛЯ.

**Чл. 7.** ИЗПЪЛНИТЕЛЯТ има право:

1. да извършва необходимите по негова преценка проверки и процедури за събиране на доказателства, подкрепящи сумите и оповестяванията в отчетите по чл. 1, ал. 1 от този договор.
2. при несвоевременно предоставяне на необходимата информация от страна на ВЪЗЛОЖИТЕЛЯ, да счита уговорения срок за изпълнение на проверката по чл. 1 за съответно удължен с дните на забавата.
3. да поиска промяна на срока за изпълнение на предмета на договора в случай, че одит процеса налага това.
4. да ползва необходимата информация и да изисква в определен срок изготвянето на такава във връзка с изпълнението на предмета на договора.
5. да използва помощници-технически изпълнители и експерти при необходимост, различни от предварително определения одиторски екип, които работят под негово ръководство след съгласуване сВЪЗЛОЖИТЕЛЯ.
6. да получи уговореното в Раздел ІV от настоящия договор по размери и срокове възнаграждение.

**Чл. 8.** ИЗПЪЛНИТЕЛЯТ не носи отговорност за предоставените му неистински документи или документи с невярно съдържание, както и такива с непълна или неточна информация.

**Чл. 9.** ВЪЗЛОЖИТЕЛЯТ носи пълна отговорност за коректността и истинността на информацията в първичните счетоводни документи и друга документация, въз основа на които е изготвен финансовия отчет.

**Чл. 10.** ИЗПЪЛНИТЕЛЯТ носи отговорност за законосъобразността на своите действия, съгласно действащите нормативни актове за срока на договора.

**Чл. 11.** Ако възникнат забавяния при предоставянето на информация от ВЪЗЛОЖИТЕЛЯ или други въпроси, изискващи допълнителна работа от ИЗПЪЛНИТЕЛЯ, или възникнат забавяния по други причини извън контрола на ИЗПЪЛНИТЕЛЯ, той ще ги обсъди с ВЪЗЛОЖИТЕЛЯ и има право да отложи приключването на одита до разрешаването им.

**IV. ЦЕНА И НАЧИН НА ПЛАЩАНЕ**

**Чл. 12.** За дейността си по този договор ИЗПЪЛНИТЕЛЯТ ще получи от ВЪЗЛОЖИТЕЛЯ възнаграждение в размер на ………………лв.(……………….. лева) без вкл. ДДС. Цената на договора е крайна и не подлежи на промяна за срока на действие на настоящия договор.

**Чл. 13.** (1) Плащането на дължимото възнаграждение се извършва по банков път, по следната банкова сметка на Изпълнителя:

**IBAN: …………………………..**

**BIC: ……………………………..**

**Банка: ……………………………………**

1. Схемата на плащане е:

* 20 % от одиторското възнаграждение, платимо до 25.01.2020 година;
* 40 % от одиторското възнаграждение, платимо до 15.02.2020 година; и
* 40% от одиторското възнаграждение, в тридневен срок от предоставяне на проекта на одиторски доклад.

**V. ОДИТОРСКИ ДОКЛАДИ**

**Чл. 14.** Съгласно чл. 1 от настоящия договор ИЗПЪЛНИТЕЛЯТ се задължава да изготви одиторски доклад в съответствие с Международните одиторски стандарти и Закона за независимия финансов одит.

**Чл. 15.** Изпълнителят ще изготви и писмо адресирано до ръководството на ВЪЗЛОЖИТЕЛЯ, което ще засяга всички съществени слабости на системата за вътрешен контрол, ако такива са установени по време на одита.

**VI.СПОРОВЕ И САНКЦИИ**

**Чл. 16.** Страните по този договор ще се стремят да уреждат споровете помежду си на принципа на добрата воля и взаимно зачитане, при спазване на приложимото българско законодателство. В случай, че не бъде постигнато споразумение, заинтересованата страна отнася спора за решаване пред компетентния български съд. Приложимо е българското материално и процесуално право.

**VII.ПРЕКРАТЯВАНЕ НА ДОГОВОРА**

**Чл. 17.** Възложителят може да прекрати договора при неизпълнение на дейността по чл. 1 от настоящия договор.

**Чл. 18.** Договорът може да бъде прекратен по взаимно съгласие на страните.

**Чл. 19.** При виновно неизпълнение на задълженията по договора на една от страните, изправната страна може да развали договора, след отправено 7-дневно писмено предизвестие до другата страна.

**VІІІ.ОБЩИ РАЗПОРЕДБИ**

**Чл. 20.** Изменения по този договор могат да се правят от страните в писмена форма, по взаимно съгласие.

**Чл. 21.** Страните по договора се задължават: да се информират писмено взаимно и своевременно за всички проблеми, възникнали в процеса на изпълнение на договора, които могат да доведат до забавянето му и да преговарят преди да се пристъпи, от която и да било изправна страна на прилагане на договорените санкции спрямо неизправната страна или за прекратяване на договора.

**Чл. 22.** Подписването на настоящия договор ИЗПЪЛНИТЕЛЯТ декларира, че не попада в ограниченията на чл. 53 от Закона за независимия финансов одит.

**Чл. 23.** Неразделна част от настоящия договор е подписаното между страните Писмо за поемане на одит ангажимент за 2019 година.

Настоящият договор се състави и подписа в два еднообразни екземпляра на български език – по един за всяка от страните.

**ЗА ВЪЗЛОЖИТЕЛЯ: ЗА ИЗПЪЛНИТЕЛЯ:**

д-р Стефан К Константинов

Изпълнителен директор

Димитрина Христова:

Главен счетоводител